Suchinthana/ta-wikipedia huggingface dataset:
கனிகா அகுஜா

கனிகா எஸ் அகுஜா (Kanika S Ahuja பிறப்பு: ஆகஸ்ட் 20, 1998) ஓர் இந்தியத் துடுப்பாட்ட வீரர் ஆவார், இவர் தற்போது பஞ்சாப் மற்றும் ராயல் சேலஞ்சர்ஸ் பெங்களூரு அணிக்காக விளையாடி வருகிறார். இவர் இடது கை மட்டையாளராகவும் வலது கை எதிர்ச்சுழல் பந்து வீச்சாளராகவும் விளையாடுகிறார்..

இவர் செப்டம்பர் 2023 இல், மலேசியாவுக்கு எதிரான இந்தியாவுக்கான பெண்கள் பன்னாட்டு இருபது20 போட்டியில் அறிமுகமானார்.

ஆரம்ப கால வாழ்க்கை 
அகுஜா 7 ஆகஸ்ட் 2002 இல் பஞ்சாபின் பாட்டியாலாவில் பிறந்தார்.

உள்ளூர்ப் போட்டிகள் 
ஒடிசாவுக்கு எதிரான 2017-18 முதுநிலை மகளிர் இ20 தொடரில் பஞ்சாப் அணிக்காக அறிமுகமானார்.  2021–22 மகளிர் முதுநிலை ஒருநாள் தொடரில் 13.13 சராசரியில் 15 இலக்குகள் எடுத்து அதிக இலக்குகள் எடுத்தவர் பட்டியலில் முதலிடம் பெற்றார்.  அந்தத் தொடரில் மகாராட்டிராவுக்கு எதிராக 10 நிறைவுகளில்  23 ஓட்டங்கள் விட்டுக்கொடுத்து 5 இலக்குகளைக் கைப்பற்றினார். அதே தொடரில் ராஜஸ்தானுக்கு எதிராக 88 பந்துகளில் 90 ஓட்டங்கள் எடுத்தார்.

சர்வதேச போட்டிகள் 
சூன் 2023 இல், அகுஜா 2023 ஏசிசி மகளிர் இ20 வளர்ந்து வரும் அணிகள் ஆசிய கோப்பையில் இந்தியா ஏ அணிக்காக விளையாடினார். இறுதிப் போட்டியில் இவர் ஆட்டநாயகியாகத் தேர்ந்தெடுக்கப்பட்டார்.

செப்டம்பர் 2023 இல், ஆசிய விளையாட்டுப் போட்டிக்கான இந்திய அணியில் இடம் பெற்றார். காலிறுதிப் போட்டியில், மழையால் தடைபட்ட பெண்கள் பன்னாட்டு இருபது20 போட்டியில் இவர் அறிமுகமானார்.

சான்றுகள் 

இந்தியப் பெண்கள் இருபது20 வீராங்கனைகள்
2002 பிறப்புகள்
வாழும் நபர்கள்
தவு 8 பாம்பு

தவு8 பாம்புமீன், (Tau8 Serpentis) (τ 8 இலிருந்து லத்தீன் மொழியாக்கப்பட்டது) என்பது புவியிலிருந்து சுமார் 320 ஒளியாண்டுகள் தொலைவில் உள்ள பாம்பு விண்மீன் தொகுப்பில் உள்ள A-வகை முதன்மை வரிசை  விண்மீனாகும் .  இது தோராயமாக 6.144 என்ற தோற்றப் பொலிவுப்  பருமையைக் கொண்டுள்ளது.  1985 இல் ஸ்பெக்கிள் குறுக்கீட்டளவியால்  இரும விண்மீன் என்று காணப்பட்டாலும், அடுத்தடுத்த நோக்கீடுகள்  ழிருமையின் எந்த அறிகுறியையும் காட்டவில்லை, மேலும் கண்டறிதல்  தேவையற்றது என்று தோன்றுகிறது.

மேற்கோள்கள் 

இரட்டை விண்மீன்கள்
முதன்மை வரிசை விண்மீன்கள்
பாம்பு விண்மீன்குழாம்
முல்கா கோவிந்த ரெட்டி

முல்கா கோவிந்த ரெட்டி (Mulka Govinda Reddy)(1916-2013) இந்திய தேசிய காங்கிரசைச் சேர்ந்த இந்திய அரசியல்வாதியும் இந்திய நாடாளுமன்ற மேனாள் உறுப்பினர் ஆவார். இவர் முன்பு பிரஜா சோசலிஸ்ட் கட்சியின் உறுப்பினராக இருந்தார். இவர் கருநாடகாவிலிருந்து இந்திய நாடாளுமன்றத்தின் மேலவையான மாநிலங்களவைக்கு உறுப்பினராகத் தேர்ந்தெடுக்கப்பட்டார்.

ரெட்டி 1949-ல் நிறுவப்பட்ட இந்திய சீன நட்பு சங்கத்தின் நிறுவன உறுப்பினராக இருந்தார். மேலும் இச்சங்கத்தின் கர்நாடகாவின் முதல் தலைவராக இருந்தார்.

மேற்கோள்கள் 

2013 இறப்புகள்
1916 பிறப்புகள்
இந்திய தேசிய காங்கிரஸ் அரசியல்வாதிகள்
மாநிலங்களவை உறுப்பினர்கள்
பேதாவதி புராகோகைன்

பேதாவதி புராகோகைன் (Bedavati Buragohain) என்பவர் ஓர் இந்திய அரசியல்வாதியும் இந்திய நாடாளுமன்ற மேலவையின் முன்னாள் உறுப்பினரும் ஆவார். இவர் இந்திய தேசிய காங்கிரசின் உறுப்பினராக இந்திய நாடாளுமன்றத்தின் மேல்சபையான மாநிலங்களவை உறுப்பினராக அசாம் மாநிலத்தினைப் பிரதிநிதித்துவப்படுத்தினார்.

மேற்கோள்கள் 

இறந்த ஆண்டு குறிப்பிடப்படவில்லை
1911 பிறப்புகள்
மாநிலங்களவை உறுப்பினர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
வித்யா பெனிவால்

வித்யா பெனிவால் (Vidya Beniwal) என்பவர் ஓர் இந்திய அரசியல்வாதியும் நாடாளுமன்ற மாநிலங்களவை மேனாள் உறுப்பினரும் ஆவார். இவர் ஜனதா தளம் கட்சியினைச் சார்ந்தவர். இந்திய நாடாளுமன்றத்தின் மேலவையான மாநிலங்களவையில் அரியானாவை பிரதிநிதித்துவப்படுத்திய நாடாளுமன்ற உறுப்பினராக இருந்தார்.

மேற்கோள்கள் 

வாழும் நபர்கள்
1944 பிறப்புகள்
அரியானா அரசியல்வாதிகள்
மாநிலங்களவை உறுப்பினர்கள்
சரளா பதௌரியா

சரளா பதௌரியா (Sarla Bhadauria)(1921-2006) என்பவர் ஓர் இந்திய அரசியல்வாதியும் நாடாளுமன்ற மாநிலங்களவை மேனாள் உறுப்பினரும் ஆவார். இவர் சம்யுக்தா சோசலிஸ்ட் கட்சியின் உறுப்பினர் ஆவார். இந்தியாவின் நாடாளுமன்றத்தின் மேல் சபையான மாநிலங்களவையில் உத்தரப் பிரதேசத்தைப் பிரதிநிதித்துவப்படுத்திய நாடாளுமன்ற உறுப்பினராக இருந்தார்.

மேற்கோள்கள் 

2006 இறப்புகள்
1921 பிறப்புகள்
உத்தரப் பிரதேச அரசியல்வாதிகள்
மாநிலங்களவை உறுப்பினர்கள்
சாரதா பார்கவா

சாரதா பார்கவா (Sharda Bhargava)(1912-1999) இந்திய அரசியல்வாதியும் மாநிலங்களவை மேனாள் உறுப்பினரும் ஆவார். இவர் இந்திய தேசிய காங்கிரசின் தலைவராகவும் இராசத்தான் மாநிலங்களவை உறுப்பினராகவும் இருந்தார். இவர் இப்பதவியில் 1952 முதல் 1966 வரை பணியாற்றினார். இக்காலத்தில் 1956 முதல் 1957 வரை துணைத் தலைவராகவும் பணியாற்றினார். இவர் முகத் பிஹாரி லால் பார்கவாவின் மகள் ஆவார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
1999 இறப்புகள்
1912 பிறப்புகள்
மாநிலங்களவை உறுப்பினர்கள்
ராஜஸ்தான் அரசியல்வாதிகள்
குண்டப்பா கோர்வார்

குண்டப்பா கோர்வார் (Gundappa Korwar) ஓர் இந்திய அரசியல்வாதியும் மாநிலங்களவை மேனாள் உறுப்பினரும் ஆவார். இவர் கருநாடகத்தினைச் சேர்ந்த இந்திய தேசிய காங்கிரசின் உறுப்பினர் ஆவார். கோர்வார் இந்திய நாடாளுமன்றத்தின் மேல்சபையான மாநிலங்களவையில் கருநாடகாவை பிரதிநிதித்துவப்படுத்திய நாடாளுமன்ற உறுப்பினராக இருந்தார்.

மேற்கோள்கள் 

இந்திய தேசிய காங்கிரஸ் அரசியல்வாதிகள்
2003 இறப்புகள்
1939 பிறப்புகள்
கர்நாடக அரசியல்வாதிகள்
மாநிலங்களவை உறுப்பினர்கள்
ஃபை2 கேன்கிரி

பை 2 கடகம்(φ2 Cancri) என்பது கடகம்(நண்டு)  எனும் ஓரை விண்மீன்  குழுவில் உள்ள ஒரு  இரும  விண்மினாகும், இது  புவியிலிருந்து சுமார் 280 ஒளி ஆண்டுகள் தொலைவில் உள்ளது. இரண்டு  உறுப்புகளும் வெள்ளை A-வகை முதன்மை வரிசை குறுமீன்கள் ஆகும். இவை  தோற்றப் பொலிவில் +6.3 பருமை உள்ளவை. அவை வானத்தில் 5.126  வில்நொடிகளால் பிரிக்கப்படுகின்றன, அவற்றின் சராசரி தோற்றப் பொலிவு +5.55 பருமை ஆகும்.

மேற்கோள்கள் 

இரும விண்மீன்கள்
கடகம் விண்மீன்குழாம்
முதன்மை வரிசை விண்மீன்கள்
தீட்டா ஓவியர்மீன்

தீட்டா  ஓவியர்மீன் (θ Pic) என்பது  ஓவியர்மீன்   விண்மீன் குழுவில் உள்ள ஒரு  விண்மீன் ஆகும் .

தீட்டா ஓவியர்மீன் என்பது பன்மை விண்மீன் அமைப்பு : AB: 7.0, 7.5; PA 152°, பிரிப்பு 0.2" C: 7.0; PA 287°, பிரிப்பு 38".

தீட்டா  ஓவியர்மீன் அமைப்பு மொத்தம் 4 விண்மீன்களைக் கொண்டுள்ளது.  தீட்டா  ஓவியர்மீன் சி (HD 35859), சுமார் 6.77  தோற்றப் பொலிவுப் பருமை கொண்ட  A2V வகை விண்மீன் ஆகும்.  முதன்மை அமைப்பான தீட்டா  ஓவியர்மீன் AB இலிருந்து ஒரு சிறிய தொலைநோக்கி மூலம் பார்வைக்கு வேறுபடுத்தி அறியலாம்; AB இலிருந்து அதன் கோணப் பிரிப்பு 38.3  வில்நொடிகள் ஆகும்.  தீட்டா  ஓவியர்மீன் AB, இதையொட்டி, 6.76 A0V வகை முதன்மை வரிசை விண்மீன் ஆகும்.  இது 7.40  தோற்றப் பொலிவுப் பருமையுடன் 0.287 வில்நொடிகளால்  பிரிக்கப்பட்டுள்லது. 123.2 ஆண்டு வட்டணை அலைவுநேரமும் 0.692 மையப்பிறழ்வும் கொண்டுள்ளது. அவற்றில் ஒன்று பிரிக்கப்படாத  கதிர்நிரல்பதிவு  இரும விண்மீனாகும். 

தீட்டா   ஓவியர்மீன் பி  எச்டி 35859, ஹிப் 25298, எஸ்ஏஓ 233964 எனவும் வழங்குகிறது

மேற்கோள்கள் 

முதன்மை வரிசை விண்மீன்கள்
ஓவியர்மீன்
மூவிண்மீன்கள்
தீட்டா சிந்து

தீட்டா சிந்து (θ Ind) என்பது சிந்து விண்மீன் குழுவில் உள்ள ஒரு  இரும  விண்மீனாகும் .  இதன் தோற்றப் பொலிவுப் பருமை 4.40. இது இடமாறு அடிப்படையில் தோராயமாக 98.8 ஒளி ஆண்டுகள் தொலைவில் உள்ளது.  சிறிய  இணை, B, G0V வகை (மஞ்சள் முதன்மை வரிசை). 6.71  வில்நொடிகள் பிரிப்பின் போது 7.18 தோற்றப் பொலிவுப் பருமை  கொண்டுள்ளது.   அண்மைய  நோக்கீடுகள் Aa வகை Ab வகை கூறுகளுடன் சுற்றும் முதன்மை வரிசை  இரும விண்மீன்கள் ஆகும். இவர்ரின் பிரிப்பு 0.0617 வில்நொடிகள் ஆகும்.  மதிப்பிடப்பட்ட வட்டணைக் காலம் சுமார் 1.3 ஆண்டுகள் ஆகும்.

மேற்கோள்கள் 

முதன்மை வரிசை விண்மீன்கள்
சிந்து விண்மீன்குழாம்
இரும விண்மீன்கள்
எக்சு2 சென்டாரி

x 2 சென்டாரி (x2 Centauri) என்பது சென்டாரசு விண்மீன் குழுவில் அமைந்துள்ள ஒருவிண்மீன் . இது HD 108114, HR 4724  ஆகிய பெயர்களாலும் அறியப்படுகிறது.  விண்மீனின் தோற்றப் பொலிவு பருமை சுமார் 5.7 ஆகும், அதாவது சிறந்த நோக்கீட்டு நிலைமைகளின் கீழ் அது வெற்றுக் கண்ணுக்கே தெரியும். அதன்  தொலைவு சுமார் 440 ஒளி ஆண்டுகள் (140 புடைநொடிகள் ) ஆகும், அதன் இடமாறு அடிப்படையில் கிப்பர்கோசு வானியல் செயற்கைக்கோளால் அளவிடப்படுகிறது. 

x 2 சென்டாரியின் கதிர்நிரல் வகை B9IV/V ஆகும், அதாவது இது பிந்தைய B-வகை முதன்மை வரிசை விண்மீன் அல்லது துணைப் பெருமீனாகும் . இந்த வகை  விண்மீன்கள் சூரியனை விட சில மடங்கு அதிக எடை கொண்டவை;  மேலும் 10,000 முதல் 30,000 K வரை விளைவுறு வெப்பநிலையைக் கொண்டுள்ளன. x 2 சென்டாரியின் வெப்பநிலை சுமார் 11,500 K.  விண்மீன் x <sup id="mwQA">1</sup> சென்டாரி, x 2  சென்டாரி இலிருந்து சுமார் 0.4 ′ தொலைவில் உள்ளது, இரண்டுக்கும் இருப்பது போல x 2 சென்டாரிi உடன்  இயல் ஈரும விண்மீன் அமைப்பை உருவாக்கலாம் அல்லது உருவாக்காமலும் போகலாம்.  இவை ஒத்த சரியான இயக்கங்கலையும் தொலைவுகளையும் பெற்றுள்ளன.

மேற்கோள்கள் 

முதன்மை வரிசை விண்மீன்கள்
சென்டாரசு விண்மீன்குழாம்
சீட்டா2 தேனீ

சீட்டா 2 தேனீ, (ζ 2 Muscae)(ζ 2 Muscaeஇலிருந்து லத்தீன் மயமாக்கப்பட்டது), இது தேனீ தெற்கு விண்மீன் குழுவில் உள்ள ஒரு விண்மீன் ஆகும். இதன் தோற்றப் பொலிவுப் பருமை 5.16. இது புவியிலிருந்து 330 ஒளியாண்டுகள் தொலைவில் உள்ள A5V வகையின் வெள்ளை நிற முதன்மை வரிசை  விண்மீனாகும். இந்த விண்மீன் தொகுப்பில் உள்ள பல நட்சத்திரங்களைப் போலவே, இது விருட்சிக- சென்டாரசு கூட்டிணைவின் கீழ் சென்டாரஸ்- சிலுவை துணைக்குழுவில் உறுப்பாக உள்ளது. இது விண்மீன் முழுவதும் பொதுவான தோற்றம் மற்றும் சரியான இயக்கத்தைப் பகிர்ந்து கொள்ளும் முதன்மை சூடான நீல-வெண்  விண்மீன்களின் குழுவாகும். இது 0.5 மற்றும் 32.4வில் விநாடிகள்  தொலைவில் மங்கலான துணையுள்ள மூவிண்மீன் அமைப்பின் ஒரு பகுதியாகும். முந்தையது அகச்சிவப்புக் கதிர் வாயிலாகும்,  பிந்தையது 10.7 தோற்றப் பொலிவுப் பருமை கொண்டுள்ளது.

மேற்கோள்கள் 

முதன்மை வரிசை விண்மீன்கள்
தேனீமீன்
தேனீ தெற்கு விண்மீன்குழாம்
கனிச்சுகுளங்கரை தேவி கோயில்

கனிச்சுகுளங்கரை தேவி கோயில் இந்தியாவின் கேரள மாநிலம் ஆலப்புழா மாவட்டத்தில் செர்தலா அருகே அமைந்துள்ள இந்து தாய் தெய்வமான பகவதியின் புகழ்பெற்ற கோயிலாகும்.   இக்கோயில் கனிச்சுகுளங்கரா பகவதி கோயில் என குறிப்பிடப்படுகிறது  இங்கு மலையாள கும்பம் மாதத்தில் திருவோணம் நாளில் முக்கிய திருவிழா கொண்டாடப்படுகிறது. இக்கோயிலின்  'சிக்கரா', 'பொங்கல்', 'தூக்க சாடு', வாண வேடிக்கை போன்றவைபிரபலமானது. இக்கோயில் சேர்தலாவிலிருந்து 7.5  கிமீ தொலைவிலும், ஆலப்புழாவிலிருந்து 17 கிமீ தொலைவிலும் அமைந்துள்ளது.

மேற்கோள்கள்

படத்தொகுப்பு

ஆலப்புழை மாவட்டத்திலுள்ள அம்மன் கோயில்கள்
கிளிகொல்லூர்

கிளிகொல்லூர் (Kilikollur)  இந்தியாவின் கேரளாவில் கொல்லம் மாவட்டத்தில் உள்ள ஒரு புறநகர் பகுதியாகும்.   இப்பகுதி ஒரு முந்திரி தொழில் மையமாக உள்ளது,   கிளிகொல்லூர் வாகன   உற்பத்தியின் மையமாகவும் உள்ளது.

தேசிய நெடுஞ்சாலை 744 கிள்ளிகொல்லூர் வழியாக செல்கிறது. கொல்லம், பரவூர், புனலூர், திருவனந்தபுரம், கன்னியாகுமரி, எர்ணாகுளம் மற்றும் குருவாயூர் ஆகிய இடங்களுக்குச் செல்லும் இரயில்களுக்கான இரயில் நிறுத்தமாக கிளிகொல்லூர் இரயில் நிலையம் உள்ளது.  

தங்கல் குஞ்சு முசலியார் பொறியியல் கல்லூரி கிளிகொல்லூரில் உள்ளது.  கொல்லம் மாநகராட்சியின் மண்டல அலுவலகமும் அருகில் அமைந்துள்ளது.

கொல்லம் மாநகராட்சியுடன் கிளிகொல்லூர் 
கிளிகொல்லூர் ஒர் ஊராட்சியாக 1953 ஆம் ஆண்டில் உருவாக்கப்பட்டது. 11.24 சதுரகிலோமீட்டர் பரப்பளவில் கொல்லம் மாவட்டத்தில் உள்ள அஞ்சலுமூடு தொகுதியில்  கிளிகொல்லூர் சேர்க்கப்பட்டது.   குறைந்தது கி.பி 851 முதல் கொல்லம் இந்தியாவில் வணிக மையமாக இருந்து வருகிறது.  2000-ஆம் ஆண்டு கொல்லம் நகராட்சி மாநகராட்சியாக தரம் உயர்த்தப்பட்டபோது, கிள்ளிகொல்லூரும் மாநகராட்சியுடன் இணைக்கப்பட்டது.

அமைவிடம் 
 கொல்லம் சந்திப்பு இரயில் நிலையம் - 5.5 கி.மீ
 அந்தமுக்கம் நகர பேருந்து நிலையம் - 6 கி.மீ
 கொல்லம் கேரள மாநில போக்குவரத்துக் கழகப்  பேருந்து நிலையம் - 6.5 கி.மீ
 கொல்லம் துறைமுகம் - 8 கி.மீ
 சின்னக்கடை - 5.5 கிமீ 
 தங்கசேரி - 8.2 கி.மீ

மேலும் பார்க்கவும் 
 கொல்லம் சந்திப்பு ரயில் நிலையம் 3 கி.மீ
 அந்தமுக்கம் நகர பேருந்து நிலையம் 4 கி.மீ

மேற்கோள்கள் 

Coordinates on Wikidata
கொல்லம் மாவட்டம்
கரிங்காட்டுகாவு தேவி கோயில்

கரிங்காட்டுகாவு தேவி கோயில், இந்தியாவின் கேரளா, செங்கனூர் வட்டத்தில் பிரயார் கிராமத்தில் பம்பை ஆற்றின் கரையில் அமைந்துள்ளது. இக்கோயிலில் துர்க்கை, பத்ரகாளி ஆகியோர் உள்ளனர்.

விழாக்கள்
மலையாள நாட்காட்டியின் மீனா மாதத்தில் (மார்ச்) இங்கு வருடாந்திர திருவிழா கொண்டாடப்படுகிறது. இக்கோயிலின் முக்கியமான நாள் கார்த்திகை ஆகும்.

மேற்கோள்கள் 

ஆலப்புழை மாவட்டத்திலுள்ள அம்மன் கோயில்கள்
கார்த்யாயனி தேவி கோயில், சேர்த்தலா

சேர்த்தலா கார்த்யாயனி தேவி கோயில்  இந்தியாவில் கேரள மாநிலத்தில் உள்ள ஒரு புகழ்பெற்ற இந்து கோயில் ஆகும். இரட்டியும் தாடியும் இக்கோயிலின் புகழ்பெற்ற விழாக்களாகும். இக்கோயிலின் பூரம் வழிபாடு கேரளாவின் இரண்டாவது பிரபலமான பூரம் விழாவாகக் கருதப்படுகிறது.

புராணங்கள்,  நம்பிக்கைகள் 
புகழ்பெற்ற இந்திய துறவி வில்வமங்கலம் சுவாமியார் இக்கோயிலின் மூலவரைவியை பிரதிஷ்டை செய்ததாக நம்பப்படுகிறது.  திருவனந்தபுரம்   பத்மநாப சுவாமி கோயிலின் மூலவரான 'பத்மநாப சுவாமி'யை பிரதிஷ்டை செய்துவிட்டுத் திரும்பிச் செல்லும் வழியில் இவ்விடத்தில் தேவியை தரிசனம் செய்து, இத்தலத்தில் மூலவரை பிரதிஷ்டை செய்தார் என்பது பிரபலமான நம்பிக்கையாகும்.  இம்மூலவர் 'மாங்கல்ய தாயினி' என்றும் புகழ் பெற்றுள்ளார். அவர் பக்தர்களுக்கு நலனையும், செழிப்பையும் வழங்குவதோடு பெண்களின் திருமணத்திற்குத் தடைகளை நீக்கி அருள்பாலிக்கிறார்.

திருவிழாக்கள் 
பொதுவாக கேரளாவின் பிற கோயில்களில் காணப்படுகின்ற ஆண்டுக்கு ஒருமுறை நடக்கின்ற சடங்கான 'ஆராட்டு' இங்கு கொண்டாடப்படுகிறது. விழாக்காலத்தில் சோட்டாணிக்கரா தேவி கோயிலில்  தினமும் ஆராட்டு நடைபெறுகிறது. இக்கோயிலில் ஆண்டு விழாவின் போது தினமும் இரண்டு முறை ஆறாட்டு நடைபெறுகிறது. மலையாள மாதமான விருச்சிகத்தின் கார்த்திகை நட்சத்திர நாளும் இங்கு விழா கொண்டாடப்படுகின்ற சிறப்பான நாளாகும்.

மேலும் பார்க்கவும் 
ஆனந்தவல்லீஸ்வரம் கோவில், கொல்லம் ஸ்ரீவராஹம் லட்சுமி வராஹ கோவில், திருவனந்தபுரம்

மேற்கோள்கள்

வெளி இணைப்புகள் 
சேர்த்தலா கார்த்யாயனி தேவி கோயில்- http://kerala-delightfulartsandculture.blogspot.in/2012/03/cherthala-karthayani-devi-temple.html
ஆலப்புழை மாவட்டத்திலுள்ள அம்மன் கோயில்கள்
Coordinates on Wikidata
குட்டிக்காட்டு பத்ரகாளி தேவி கோயில்

குட்டிக்காட்டு பத்ரகாளி தேவி கோயில் இந்தியாவில் கேரளா மாநிலம் ஆலப்புழா மாவட்டம்  சேர்த்தலாவில் உள்ள பத்ரகாளி கோயில்களில் ஒன்றாகும்.

அமைவிடம்
இக்கோயில்  NH 47 ன்  அர்த்துங்கல் பைபாஸில் இருந்து மேற்கே 1 கிலோமீட்டர் தொலைவில் சேர்த்தலாவில் உள்ளது.

குங்குமக்கலசம்
குழந்தைப்பேறு, செல்வம், வளமை ஆகியவற்றை விரும்பி வேண்டுவோருக்காக இக்கோயிலில் ஒவ்வொரு மாதமும் முதல் ஞாயிற்றுக்கிழமை குங்குமக்கலசம் நடத்தப்பெறுகிறது. இக்கோயிலின் விழா பிரசாதம் ஒட்டு என்றழைக்கப்படுகிறது.

மேற்கோள்கள் 

ஆலப்புழை மாவட்டத்திலுள்ள அம்மன் கோயில்கள்
மாவேலிக்கரை மருதாட்சி தேவி கோயில்

மாவேலிக்கரை மருதாட்சி தேவி கோயில், இந்தியாவின் கேரளா மாநிலத்தில் உள்ள ஒரு இந்துக் கோயிலாகும். இக்கோயிலின் மூலவர் மருதாட்சி தேவி ஆவார். இக்கோயில் மாவேலிக்கரை என்னுமிடத்தில் அமைந்துள்ளது.

மேற்கோள்கள் 

ஆலப்புழை மாவட்டத்திலுள்ள அம்மன் கோயில்கள்
Coordinates on Wikidata
நாலுகுளங்கரா மகாதேவி கோயில்

நாலுகுளங்கரா மகாதேவி கோயில்  இந்தியாவின் கேரளாவில் உள்ள குத்தியாதோடு பஞ்சாயத்தில் அமைந்துள்ள கோயிலாகும். இது ஆலப்புழாவில் உள்ள ஒரு முக்கியமான தேவி கோயிலாகக் கருதப்படுகிறது. இது பட்டுகுளங்கரை சந்திப்பிலிருந்து 1 கி.மீ. தொலைவில் இல் அமைந்துள்ளது.

மூலவர், துணைத்தெய்வங்கள்
இங்கு நாலுகுளங்கர அம்மா என்று பிரபலமாக அறியப்படுகின்ற பத்ரகாளி உள்ளார். மேலும் சிவன், சுப்ரமணியன், பாலபத்ரா, சரஸ்வதி ஆகியோரும் உள்ளனர்.

விழாக்கள்
நாலுகுளங்கரா பூரம் எனப்படுகின்ற  கோயில் திருவிழா (கொடியேற்று உல்சவம் - மலையாள நாட்காட்டி மகரம் - மாகோம் தோசல், பூரம்) ஆண்டுதோறும் இக்கோயிலில் கொண்டாடப்படுகிறது. விருச்சிகம் 1வது பொங்கலை பெண்களுக்கான விழாவாகும். பொங்கலும் இங்கு சிறப்பாகக் கொண்டாடப்படுகிறது.

மேற்கோள்கள் 

ஆலப்புழை மாவட்டத்திலுள்ள அம்மன் கோயில்கள்
Coordinates on Wikidata
மல்லதேவன்

மல்லதேவன் (Malladeva)  கர்னாட் வம்சத்தைச் சேர்ந்த மன்னன் நான்யதேவாவின் மகனும் மிதிலையின் இளவரசனும் ஆவார். சில அறிஞர்களின் கூற்றுப்படி, மல்லதேவன் "மிதிலையின் மறக்கப்பட்ட ராஜா" என்று குறிப்பிடப்படுகிறார். ஏனெனில் பெரும்பாலான பதிவுகள் மற்றும் மரபுகள் இவரது சகோதரர் கங்கதேவன் தனது தந்தைக்குப் பிறகு வம்சத்தின் ஆட்சியாளராக வந்ததாகக் குறிப்பிடுகின்றன. ஆயினும்கூட, மல்லதேவன் தனது சொந்த கோட்டையை நவீனகால பீகாரில் உள்ள தர்பங்காவில் உள்ள பீட்-பகவான்பூர் கிராமத்தில் நிறுவியதாகத் தெரிகிறது. கிராமத்தில், "ஓம் சிறீ மல்லதேவஸ்யா" என்று எழுதப்பட்ட கல்வெட்டு கண்டுபிடிக்கப்பட்டது. மேலும், பல கர்னாட் கால சிற்பங்கள் இப்பகுதியில் கண்டுபிடிக்கப்பட்டுள்ளன.

கவிஞரான வித்யாபதியின் படைப்பிலும் மல்லதேவன் குறிப்பிடப்பட்டுள்ளார். அவர் கன்னோஜ் மன்னர் ஜெயச்சந்திரனின் இராணுவத்தில் பணியாற்றிய ஒரு "வீரன்" என்று வர்ணித்தார். இவர் தனது சகோதரர் கங்கதேவனுடன் நல்ல உறவில் இல்லை என்று உள்ளூர் பாரம்பரியம் உறுதிப்படுத்துகிறது. பூர்ணியா மாவட்டத்தில் உள்ள மால்திகா மற்றும் சுபௌல் மாவட்டத்தில் உள்ள மல்காட் கிராமங்கள் மல்லதேவனால் நிறுவப்பட்டவை என்றும் நாட்டுப்புற பாரம்பரியம் கூருகிறது. பீட்-பகவான்பூர் கிராமம் இன்று கந்தவாரிய ராஜபுத்திரர்களின் முக்கிய குடும்பத்தின் தாயகமாக உள்ளது. அவர்கள் மல்லதேவனின் வழித்தோன்றல் என்று சிலர் கருதுகின்றனர்.

மேற்கோள்கள் 

நேபாள வரலாறு
பீகார் வரலாறு
வெ. இராமபத்ர நாயுடு

திவான் பகதூர் வெ. இராமபத்ர நாயுடு (Rama Bhadra Naidu, டிசம்பர் 23, 1873 - டிசம்பர் 26, 1929) என்பவர் வடகரை மற்றும் தொட்டப்பநாயக்கனூர்  ஜமீனின் ஜமீந்தார் ஆவார். இவர் மெட்ராஸ் லெஜிஸ்லேட்டிவ் கவுன்சிலின் உறுப்பினராக இருந்துள்ளார். நீதிக் கட்சியின் முக்கியத்  தலைவர்களுள் இவரும் ஒருவர். 1908 ஆம் ஆண்டு திவான் பகதூர் என்னும் பட்டம் இவருக்கு வழங்கப்பட்டது.

வாழ்க்கைச் சுருக்கம் 
வடகரை ஜமீந்தார் வெங்கடசாமி நாயக்கர் மற்றும் கனகம்மா தம்பதியினருக்கு 1873 டிசம்பர் 23 அன்று மகனாக பெரியகுளத்தில் பிறந்தார். இவரது மூதாதையரான இராமபத்ர நாயக்கர், நாகம நாயக்கரின் நெருங்கிய உறவினர் ஆவார். இவர் பலிஜா இனக்குழுவைச் சேர்த்தவர். இவர் தனது உறவினரான விசுவநாத நாயக்கரிடம் இராணுவத் தளபதியாக  பணிபுரிந்தார். இராமபத்ர நாயுடுவின் மகன் நாகம
இராமபத்ர நாயுடு, இந்திய பிராந்திய படையின் அதிகாரியாக பணியாற்றியவர்.

பொறுப்புகள் 
 1902 - நிறுவன தலைவர், விக்டோரியா நினைவு மேல்நிலை பள்ளி, பெரியகுளம்
 1904 - தலைவர், பெரியகுளம் நகராண்மைக் கழகம்  
 1908 - தலைவர், பெரியகுளம் கூட்டுறவு சங்கம்
 1910 - உறுப்பினர், மெட்ராஸ் லெஜிஸ்லேட்டிவ் கவுன்சில்

இறப்பு 
இவர் உடல் நலக் குறைவு காரணமாக 1929 டிசம்பர் 26 வியாழக்கிழமை அன்று காலமானார்.

மேற்கோள்கள் 

நீதிக்கட்சித் தலைவர்கள்
1873 பிறப்புகள்
1929 இறப்புகள்
நேபாளத்தின் வம்சாவளி

நேபாளத்தின் நாளாகமம் (Chronicles of Nepal) அல்லது நேபாளத்தின் வம்சாவளி என்பது நேபாள வரலாறு மற்றும் அதன் வரலாற்று பாரம்பரியம் பற்றி அறியப்படும் ஒரு விரிவான பரம்பரைப் பதிவுகள் ஆகும். இந்திய துணைக் கண்டத்தில் தனித்துவமான பாரம்பரிய கதைகளைப் பிரதிபலிக்கும் நூல்களின் வரிசைகளை வம்சாவளி என அழைக்கப்படுகின்றன  இதிகாச புராண பாரம்பரியத்தின் தொடர்ச்சியாக   இந்திய துணைக் கண்டத்தில் பரவலாக, மற்ற வரலாற்று ஆதாரங்கள் இல்லாத இடங்களில் இந்த எழுத்துக்கள் பெரும்பாலும் குறிப்பிடப்படுகின்றன. ஒரு தனித்துவமான வரலாற்றுக் கதையாக, அவர்கள் கடந்த காலத்தைப் பற்றி பரந்த அர்த்தத்தில் பிரதிபலிக்க நிறைய இருக்கிறது. நேபாளத்தில், இத்தகைய நாளேடுகள் ஏராளமாகவும், வரலாற்று முக்கியத்துவம் வாய்ந்தவையாகவும் உள்ளன. ஆனால்  குறைவாகவே ஆய்வு செய்யப்பட்டுள்ளன. இந்தத் துறை இன்னும் முழுமையாக ஆராயப்படவில்லை.  மேலும் இது கடந்த காலத்தைப் பற்றிய சுவாரசியமான மற்றும் நம்பகமான (அல்லது சில சமயங்களில் மிகவும் நம்பகத்தன்மை வாய்ந்த) தகவல்களை பிரதிபலிக்கும் சாத்தியம் உள்ளது. 

வம்சாவளிகள், சொற்பிறப்பியல் ரீதியாக, சில வம்சங்களில் ( கோத்திரம் அல்லது குலம், பொதுவாக வம்சாவளி) வந்த நபர்களின் பட்டியலை மட்டுமே குறிக்கின்றன.

நேபாளத்தின் பிரபலமான நாளாகமம் (வம்சாவளிகள்).

மேற்கோள்கள் 

நேபாள வரலாறு
படநிலம் பரப்பிரம்மன் கோயில்

பாடநிலம் பரப்பிரம்மன் கோயில் இந்தியாவின் கேரளாவில் ஆலப்புழா மாவட்டத்தில் மாவேலிகரா வட்டத்தில் படநிலம் என்னுமிடத்தில் இது பழைய திருவிதாங்கூர் மாநிலத்தின் முக்கிய கோவில்களில் ஒன்றாகும். நூரநாடு மண்டலத்தின் கலாச்சார மையமாக படநிலம்  திகழ்கிறது. இக்கோவில் காயங்குளத்திற்கு கிழக்கில்17 கி.மீ. தொலைவிலும், பந்தளத்திற்கு தென்மேற்கே 7 கி.மீ. தொலைவிலும் உள்ளத. இக்கோயில் ஓம்காரம் எனப்படும் பரபிரம்மனுக்கு  அர்ப்பணிக்கப்பட்டுள்ளது.

வரலாறு 
இக்கோயில் கோயில் சுயம்புவாக உருவானதாக நம்பப்படுகிறது. அதன் உண்மையான வரலாறு, வழிபாடு பற்றிய முழுமையான விவரங்கள் காணப்பெறவில்லை. நூரநாட்டின் நிர்வாக மையமாக இருந்துவருகின்றது. கோயில் நிர்வாகதைக் கட்டுப்படுத்தவும், அதன் மூலம் முழு கிராமத்தையும் கட்டுப்படுத்தவும் கோயிலைச் சுற்றியுள்ள பல்வேறு பிரதேசங்களுக்கிடையேயான மோதல்கள் ஏற்பட்ட வரலாறு உண்டு. அதனால் இவ்வூர் இப்பெயரைப் பெற்றது.

படநிலம் சிவராத்திரி 
சிவராத்திரி  இக்கோயிலில் முக்கியமான திருவிழாவாகும். கோயிலின் 15 பிரதேசங்களில் இருந்து  கெட்டுக்காளை எனப்படுகின்ற   காளைகளின் ராட்சத உருவங்கள் இழுத்துவரப்படுகின்றன. இவற்றில் சில 50 அடிக்கும் மேல் உயரம் உள்ளவையாக இருக்கும். இவ்விழா கேரளாவின் மிகப்பெரிய திருவிழாக்களில் ஒன்றாகும். நூரநாடு பகுதியில் ஏராளமானோர் இந்தப் பிரமாண்ட உருவச்சிலைகளைத்  தயாரிக்கும் பணியில் ஈடுபட்டுள்ளனர். கலாசார முக்கியத்துவம் வாய்ந்த இந்த கிராமத்தை நந்திகேஷா பைத்ருகா கிராமமாக அங்கீகரிக்க கேரள அரசிடம் முன்மொழிவு வைக்கப்பட்டுள்ளது.

கோவில் சிறப்புகள் 

 இக் கோயிலுக்கு பாதுகாப்பு சுவர்களோ கூரைகளோ கிடையாது
 புரோகிதர்கள் பிராமணர்களாக இருக்கவேண்டும்  என்ற அவசியமில்லை.
 கோவில் திறப்பதும் இல்லை, அதுபோல மூடப்படுவதும் இல்லை. நடை திறப்பு போன்ற சடங்குகள் இங்கு செய்யப்படுவதில்லை.
 இந்துக்கள் அல்லாதவர்கள் கோயிலுக்குள் நுழைய அனுமதிக்கப்படுவதோடு, சிவராத்திரி கெட்டுகழ்ச்சி உள்ளிட்ட கோயில் தொடர்பான அனைத்து கொண்டாட்டங்களிலும் பங்கேற்கலாம். இவ்வூரின் சிறப்பு மத ஒற்றுமை ஆகும். இது இந்தியாவின் உண்மையான கலாச்சாரத்தை நிலைநிறுத்துகிறது.
 சந்தனத்திற்குப் பதிலாக விபூதி  பக்தர்களுக்கு பிரசாதமாக வழங்கப்படுகிறது.
 முறையான மூலவர் இல்லை. ஓம் என்பதைக் குறிக்கும் கல் உருவம் மட்டுமே மரத்தின் இலைகளால் உருவாக்கப்பட்ட இயற்கையான கூரையின் கீழ் வைக்கப்பட்டுள்ளது.
 பரபிரம்மனுக்கு பஜனை செய்வதற்காக பக்தர்கள் விருச்சிக மாதத்தின் முதல் 12 நாட்கள் கோயில் வளாகத்தில் தங்கலாம்.

பிற விழாக்கள் 

இக் கோயிலில் விருட்சிக விழா, இருப்பதிட்டமோனம், மண்டல சிரப்பு,   சப்தாஹ யக்ஞம் போன்ற திருவிழாக்கள் இங்கு நடைபெறுகின்றன.

மேற்கோள்கள்

படத்தொகுப்பு

பல இடங்களிலிருந்து வந்த நந்திகேசர்கள்

ஆலப்புழை மாவட்டத்திலுள்ள இந்துக் கோயில்கள்
Coordinates on Wikidata
படையணிவேட்டம் தேவி கோயில்

படையணிவேட்டம் தேவி கோயில் கேரளாவில் உள்ள ஒரு இந்து கோவில் ஆகும். இக்கோயில் தென்னிந்திய மாநிலமான கேரளாவில் ஆலப்புழா மாவட்டத்தில் மாவேலிக்கரா வட்டத்தில் வள்ளிக்குன்னம் என்னுமிடத்தில் அமைந்துள்ளது. மாவேலிக்கரைக்கு தெற்கில் 10 கி.மீ. தொலைவிலும் NH 47 நெடுஞ்சாலையில்  ஓச்சிராவிலிருந்து  கிழக்கில் 9 கி.மீ. தொலைவிலும் உள்ளது.

பின்னணி
ஒரு முறை கோயில் விழாவின்போது நடு இரவில் மக்கள் இரு புனிதப் பெண்களை பக்தர்கள் பார்த்தனர். விழாவின் வெளிச்சத்தின்போது அவர்கள் அந்த இருவரைப் பார்த்தனர். பின்னர் அவ்விருவரையும் காணவில்லை. இறையருளால் அவர்கள் துர்க்கை என்றும் பத்ராதேவி என்றும் தெரிய வந்தது.வள்ளிக்குன்னம் படையணிவேட்டம் தேவி கோவில் பல நூற்றாண்டுகளாக உள்ளது. கிராமப்புற மக்களிடையே களரி தெய்வ வழிபாடு பொதுவாக இருந்தது. படையணி, தோட்டம் பாட்டு, களமெழுத்துப் பாட்டு போன்றவை களரி தெய்வத்தின் அருளைப் பெறுவதற்கு மேற்கொள்ளப்படுவதாகும்.

மேற்கோள்கள் 

ஆலப்புழை மாவட்டத்திலுள்ள அம்மன் கோயில்கள்
அததொ-பி-9

|- bgcolor="#FFFAFA"
| Equatorial [ g ] || 201,21 m/s2

அததொ-பி-9 (HAT-P-9) என்பது அவுரிகா விண்மீன் குழுவில் சுமார் 1500 ஒளி ஆண்டுகள் தொலைவில் உள்ள 12 F வகை விண்மீனாகும் .  MMT ஆய்வகத்தில் தகவமைப்பு ஒளியியலைப் பயன்படுத்திச் செய்த  இரும இணை  விண்மீனுக்கான தேடல் எதிர்மறையாக முடிந்தது. 

அததொ-பி-9 என்ற விண்மீனுக்குத் தெவெல் என்ற பெயர். பன்னாட்டு வானியல் ஒன்றியத்தின் 100 ஆவது ஆண்டு விழாவின் போது இசுரேலின் புற உலகங்கல் பெயர் பரப்புரையில் தேர்ந்தெடுக்கப்பட்டது. தேவெல் என்ற எபிரேயச் சொல்லின் பொருள் "உலகம்" அல்லது " புடவி " என்பதாகும்.

கோள் அமைப்பு 
தாய் விண்மீனை அததொ-பி-9 பி என்ற  ஒரு புறக்கோள் 2008வ் ஜூன் 26 அன்று  கோள்கடப்புமுறை  வழி கண்டுபிடிக்கப்பட்டது.

மேலும் பார்க்கவும் 

 அததொ  வலைப்பிணையத் திட்டம் அல்லது அததொ
 சூரியப் புறக்கோள்களின் பட்டியல்

External links
 Image HAT-P-9

மேற்கோள்கள் 

முதன்மை வரிசை விண்மீன்கள்
 ஔரிகா (விண்மீன்குழாம்)
பட்டம்பலம் தேவி கோயில்

பட்டம்பலம் தேவி கோயில் என்பது இந்தியாவின் கேரளாவில் ஆலப்புழையின் மாணார் நகரில் உள்ள ஒரு தேவி கோவில் ஆகும்.

மூலவர், துணைத்தெய்வங்கள்
இக்கோயிலின் மூலவர் பத்ரகாளி ஆவார். இந்த பத்ரகாளியை வலிய அம்மா ("பெரிய தாய்") என்றும் அழைக்கின்றனர். இங்கு பத்ரா, கணபதி, கோசால கிருஷ்ணர் ஆகியோர் துணைத்தெய்வங்களாக உள்ளனர்.

விழா
இக்கோவிலின் முக்கிய சடங்கு அன்பொலி வழிபாடாகும். அவ்விழாவின்போது ஆண்டுதோறும் மேட மாதத்தில் 10 முதல் 27 ஆம் நாள் வரை 18 நாட்கள் திருவிழா சிறப்பாக நடைபெறும்.

மேலும் பார்க்கவும் 
 கேரளாவின் கோவில்கள்

மேற்கோள்கள்

வெளி இணைப்புகள் 
 கோயிலின் அதிகாரப்பூர்வ இணையதளம்

ஆலப்புழை மாவட்டத்திலுள்ள அம்மன் கோயில்கள்
பா. ச. நஞ்சுண்டையா

பா. ச. நஞ்சுண்டையா (B. C. Nanjundaiya)(பிறப்பு: சனவரி 17, 1913) ஓர் இந்திய அரசியல்வாதியும் மைசூர் (தற்போது கருநாடகம்) மாநிலத்தைச் சேர்ந்த இந்திய நாடாளுமன்றத்தின் மேல்சபையான மாநிலங்களவையின் முன்னாள் உறுப்பினர் ஆவார்.

தனிப்பட்ட வாழ்க்கை 
பா. ச. நஞ்சுண்டைய்யா 1913ஆம் ஆண்டு சனவரி 17ஆம் தேதி பிறந்தார். சிறீ பாவிக்கட்டை சன்னபசப்பா இவரது தந்தை.

பா. ச. நஞ்சுண்டய்யா பி. அம்பாபாயை மணந்தார். இந்த தம்பதியருக்கு 3 மகன்கள் மற்றும் 4 மகள்கள் உள்ளனர்.

வகித்தப் பதவிகள்

மேற்கோள்கள் 

மைசூர் நபர்கள்
1913 பிறப்புகள்
மாநிலங்களவை உறுப்பினர்கள்
மோனிகா தாசு

மோனிகா தாசு (Monika Das) ஓர் இந்திய அரசியல்வாதியும் நாடாளுமன்ற மேலவையின் முன்னாள் உறுப்பினர் ஆவார். இவர் இந்திய தேசிய காங்கிரசு கட்சியின் உறுப்பினர் ஆவார். தாசு இந்திய நாடாளுமன்றத்தின் மேல்சபையான மாநிலங்களவையின் கருநாடகம் மாநிலத்தினைப் பிரதிநிதித்துவப்படுத்தும் நாடாளுமன்ற உறுப்பினராக இருந்தார்.

மேற்கோள்கள் 

இந்திய தேசிய காங்கிரஸ் அரசியல்வாதிகள்
வாழும் நபர்கள்
1939 பிறப்புகள்
கர்நாடக அரசியல்வாதிகள்
மாநிலங்களவை உறுப்பினர்கள்
அததொ எசு-3

அததொ எசு-3 என்பது      தொலைவில் உள்ள F-வகை முதன்மை வரிசை விண்மீனாகும் . அதன் மேற்பரப்பு வெப்பநிலை 6351   K ஆகும். HATS-3 அதன்  அடர்தனிமங்களின் செறிவில் ஒப்பீட்டளவில் சூரியனை விடகுறைகிறது, பொன்மத்(உலோகத்)தன்மை Fe/H  சுட்டெண் −0.157  ஆகும். ஆனால். இது 3.2   பில்லியன் ஆண்டுகள்  தன் அகவையில் சூரியனை விட சற்று இளையது. 

2016 இல் பன்முகத்தன்மை  HATS-3  அ.ளக்கைக்கு 3.671   வில்நொடிகள் தொலைவில் ஒரு  நட்சத்திர  இணையைக் கண்டறிந்தது.

கோள் அமைப்பு 
2013 ஆம் ஆண்டில்,  அததொ எசு-3 பி என்று பெயரிடப்பட்ட ஒரு கோள், இறுக்கமான, கிட்டத்தட்ட வட்டணையில் கண்டுபிடிக்கப்பட்டது.  இதன் கோள் வட்டணை  விண்மீனின் நிலநடுவரைத் தளத்துடன் 3   ° மையம்பிறழ்வான கோணத்தில் வைக்கப்படலாம்.  கோள்களின் சமனிலை வெப்பநிலை 1643 K ஆகும்.

மேற்கோள்கள் 

கடகம் விண்மீன்குழாம்
முதன்மை வரிசை விண்மீன்கள்
கி. செ. தாசப்பா

கிரல்லி சென்னியா தாசப்பா (H. C. Dasappa) ஓர் இந்திய அரசியல்வாதியும் இந்திய நாடாளுமன்ற மக்களவையின் மேனாள் உறுப்பினரும் ஆவார். இவர் 1957 மற்றும் 1962 ஆம் ஆண்டுகளில் இந்தியத் தேசிய காங்கிரசின் வேட்பாளராக மைசூர் மாநிலத்தில் உள்ள பெங்களூர் மக்களவைத் தொகுதியிலிருந்து பாராளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.

1963-64-ல் ஜவஹர்லால் நேருவின் அமைச்சரவையில் இந்தியாவின் இரும்புவழித் துறை அமைச்சராகப் பணியாற்றினார்.

மேற்கோள்கள்

வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

இந்திய அமைச்சர்கள்
3வது மக்களவை உறுப்பினர்கள்
2ஆவது மக்களவை உறுப்பினர்கள்
1964 இறப்புகள்
1894 பிறப்புகள்
எச்டி 1185

எச்டி 1185 (HD 1185) என்பது ஆண்ட்ரோமெடாவின் வடக்கு விண்மீன் குழுவில் உள்ள இரட்டை  விண்மீன்  ஆகும். இது 6.15  தோற்றப் பொலிவுப் பருமையுடன் அமையும்  A2VpSi  வகை  ஒரு வெள்ளை முதன்மை-வரிசை விண்மீனாகும். இது வழக்கத்தை விட வலுவான சிலிக்கான் உறிஞ்சுதல்  வரிகளைக் கொண்டுள்ளது, இதனால் இது ஒரு Ap  விண்மீனாக மாறும்.  9.08 வில்நொடிகள் தொலைவில் உள்ள இதன் இணை விண்மீன், 9.76  தோற்றப் பொலிவுப் பருமையுடன்  வெற்றுக் கண்ணுக்குத் தெரிவதில்லை. இது பொதுவான சரியான இயக்கம், இடமாறு தோற்றப் பிழை ஆகியவற்றை முதன்மை விண்மீனுடன் பகிர்ந்து கொள்கிறது. ஆனால் வட்டணை அளவுருக்கள் இன்னும் அறியப்படவில்லை.

மேற்கோள்கள்

வெளி இணைப்புகள் 
 Image HD 1185
 

அந்திரொமேடா (விண்மீன் குழாம்)
இரட்டை விண்மீன்கள்
முதன்மை வரிசை விண்மீன்கள்
வர்ண ரத்னாகரம்

வர்ண ரத்னாகரம் (Varna Ratnakara) அதாவது "விளக்கக் கடல்" என்பது மைதிலி மொழியின் பழமையான உரைநடை ஆகும்.  இது பொது ஊழி 1324 இல் மைதிலி அறிஞரும் கவிஞருமான ஜோதிரீசுவர் தாக்கூரால் எழுதப்பட்டது. ஆசிரியர் கர்னாட் வம்சத்தின் மன்னர் அரிசிம்மதேவனின் ( ஆட்சி. 1304-1324) அரசவையின் ஒரு பகுதியாக இருந்தார். அதன் தலைநகரங்கள் சிம்ரௌங்காத் (இப்போது நேபாளம் ) மற்றும் தர்பங்கா (இப்போது பீகார் ) ஆகிய இரண்டிலும் இருந்தன. 

இந்தப் பணி பல்வேறு பாடங்கள் மற்றும் சூழ்நிலைகளின் விளக்கங்களைக் கொண்டுள்ளது. இது இடைக்கால இந்தியாவின் வாழ்க்கை மற்றும் கலாச்சாரம் பற்றிய மதிப்புமிக்க தகவல்களை வழங்குகிறது.  உரை நகர வர்ணம், நாய்க வர்ணம், அஸ்தான வர்ணம், ரிட்டு வர்ணம், பிரயாண வர்ணம், பதாதி வர்ணம் மற்றும் சம்சான வர்ணம் என ஏழு அலைகளாக பிரிக்கப்பட்டுள்ளது. 84 சித்தர்களின் முழுமையற்ற பட்டியல் 76 பெயர்களைக் கொண்ட உரையில் காணப்படுகிறது. இந்த உரையின் கையெழுத்துப் பிரதி, கொல்கத்தாவில் உள்ள ஆசியச் சமூகத்தில் பாதுகாக்கப்பட்டுள்ளது.

இந்த கலைக்களஞ்சியப் படைப்பில் அபகத்தம் என்ற சொல் முதன்முறையாகப் பயன்படுத்தப்பட்டுள்ளது. பின்னர் மைதிலிக் கவிஞர் வித்யாபதி தனது கீர்த்திலதா என்ற கவிதையை அபகத்தத்தில் எழுதினார்.

நூலாசிரியர் 
வர்ண ரத்னாகரம் ஜோதிரீசுவர் தாக்கூரால் எழுதப்பட்டது. இவர், மைதிலி பிராமணக் குடும்பத்தில் பிறந்தவர். இவர் மிதிலையின் கர்னாட் வம்சத்தின் மன்னர் அரிசிம்மதேவரின் அரசவைக் கவிஞர் ஆவார்.

மேற்கோள்கள் 

13-ஆம் நூற்றாண்டு நூல்கள்
கங்கா (நடிகர்)

கங்கா என்பவர் தமிழ்த் திரைப்பட நடிகராவார். 1983ஆம் ஆண்டு வெளிவந்த உயிருள்ளவரை உஷா திரைப்படத்தின் மூலம் பிரபலமானவர். கரையைத் தொடாத அலைகள், மீண்டும் சாவித்திரி (1986) உள்ளிட்ட பல படங்களில் நடித்துள்ளார். இவர் சில தொலைக்காட்சி தொடர்களிலும் நடித்துள்ளார். 2023 நவம்பர் 10 ஆம் நாள் மாரடைப்பால் உயிரிழந்தார்.

மேற்கோள்கள் 

2023 இறப்புகள்
தமிழ்த் திரைப்பட நடிகர்கள்
சத்தீசு சந்திரா (அரசியல்வாதி)

சத்தீசு சந்திரா (Satish Chandra (politician))  இந்தியாவைச் சேர்ந்த ஓர்  அரசியல்வாதியாவார். 1917 ஆம் ஆண்டு சனவரி மாதம் 21 ஆம் தேதியன்று இவர் பிறந்தார்.  இந்திய தேசிய காங்கிரசு  கட்சியின்  உறுப்பினராக உத்தரபிரதேசத்தின் பரேலி தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார்.    நேரு அமைச்சகத்தில் 1952-1955 ஆம் ஆண்டுகளில் பாதுகாப்பு துணை அமைச்சராகவும், 1955-1957 ஆம் ஆண்டுகளில் உற்பத்திக்கான துணை அமைச்சராகவும், 1957-1962  ஆம் ஆண்டுகளில் வர்த்தகம் மற்றும் தொழில்துறை துணை அமைச்சராகவும் இருந்தார்.

சத்தீசு சந்திரா 5 ஜனவரி 1990 ஆம் ஆண்டு சனவரி மாதம் 5 ஆம் தேதியன்று  தனது 72ஆவது வயதில் இறந்தார்

மேற்கோள்கள்

புற இணைப்புகள் 

 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
இந்திய தேசிய காங்கிரஸ் அரசியல்வாதிகள்
5வது மக்களவை உறுப்பினர்கள்
2ஆவது மக்களவை உறுப்பினர்கள்
1ஆவது மக்களவை உறுப்பினர்கள்
1990 இறப்புகள்
1917 பிறப்புகள்
பனையன்னூர்காவு தேவி கோயில்

பனையன்னூர்காவு தேவி கோயில் கேரளாவில் பம்பா நதிக்கரையில் அமைந்துள்ள கோயில் ஆகும். இது  இம்மாநிலத்தில் உள்ள முக்கிய திரிபுரசுந்தரி கோயில்களில் ஒன்றாகக் கருதப்படுகிறது. ஆலப்புழையில் உள்ள இப்பகுதி சுட்டநாடு என்றழைக்கப்படுகிறது. பின்னர் பரசுராமர் அதை புதுப்பித்தார்.  வசிஷ்டர் மூல மந்திரங்களை உச்சரித்து, புதிய மூலவரை அமைத்தார். 

பரசுராமர் ஆந்தி மாநிலத்திலுள்ள பத்ராசலத்திலிருந்து பிராமணர்களை அழைத்து வந்து  திரிபுரசுந்தரியின் வேத,  மந்திர பூசைகளை நடத்த ஏற்பாடு செய்தார். அவர்களுக்கு ரகசிய மூல மந்திரங்களைக் கூறினார்.அதே பாரம்பரியத்தை அடிப்படையாகக்கொண்டு மந்திரங்களும், பூசைகளும்  தற்போதும் செய்யப்பட்டு வருகின்றன.

மேற்கோள்கள்

வெளி இணைப்புகள் 

ஆலப்புழை மாவட்டத்திலுள்ள அம்மன் கோயில்கள்
எச்டி 42222

எச்டி 4222 (HD 4222) என்பது AV2 வகை முதன்மை வரிசை இண்மீனாகும், இது காசியோபியா விண்மீன் குழுவில் அமைந்துள்ளது. மேலும், புவியிலிருந்து 351.47 ஒளி ஆண்டுகள் தொலைவில் அமைந்துள்ளது. இந்த விண்மீனுக்கு தற்போது அறியப்பட்ட புறக்கோள்கள் எதுவும் இல்லை. இது வெறும் கண்ணுக்குத் தெரியும்.

மேற்கோள்கள் 

முதன்மை வரிசை விண்மீன்கள்
காசியோப்பியா விண்மீன்குழாம்
ஜோதிரீசுவர் தாக்கூர்

ஜோதிரீசுவர் தாக்கூர் (Jyotirishwar Thakur) (1260-1340)  ஓர் மைதிலிக் கவிஞரும், நாடக ஆசிரியரும், இசைக்கலைஞரும் ஆவார்.  ஆரம்பகால மைதிலி மற்றும் சமசுகிருத எழுத்தாளரான இவர், வர்ண ரத்னாகரம் என்ற தனது இலக்கியப் படைப்புக்காக அறியப்பட்டவர்.

வாழ்க்கை 
ஜோதிரீசுவர், ராமேசுவரரின் மகனும், தீரேசுவரரின் பேரனும் ஆவார்.  இவர் மிதிலையின் கர்னாட் வம்சத்தின் மன்னர் அரிசிம்மதேவனின் (ஆட்சி; 1300-1324)  அரசவைக் கவிஞராக இருந்தார்.

முக்கிய படைப்புகள் 
மைதிலி மொழியில் இவரது மிக முக்கியமான படைப்பான வர்ண ரத்னாகரம் (1324) என்பது உரைநடையில் ஒரு கலைக்களஞ்சியப் படைப்பாகும். இந்தப் பணி பல்வேறு பாடங்கள் மற்றும் சூழ்நிலைகளின் விளக்கங்களைக் கொண்டுள்ளது. இது இடைக்கால இந்தியாவின் வாழ்க்கை மற்றும் கலாச்சாரம் பற்றிய மதிப்புமிக்க தகவல்களை வழங்குகிறது.  உரை நகர வர்ணம், நாய்க வர்ணம், அஸ்தான வர்ணம், ரிட்டு வர்ணம், பிரயாண வர்ணம், பதாதி வர்ணம் மற்றும் சம்சான வர்ணம் என ஏழு அலைகளாக பிரிக்கப்பட்டுள்ளது. 84 சித்தர்களின் முழுமையற்ற பட்டியல் 76 பெயர்களைக் கொண்ட உரையில் காணப்படுகிறது. இந்த உரையின் கையெழுத்துப் பிரதி, கொல்கத்தாவில் உள்ள ஆசியச் சமூகத்தில் பாதுகாக்கப்பட்டுள்ளது.

இவரது முக்கிய சமசுகிருத நாடகமான தூர்த்த சாமாகமம் (1320) என்ற நகைச்சுவை நாடகம், பிராமணரான அச்சாதிமிசுரரின் அழகான வேசியான அனங்கசேனை மீது மதவாதியான விசுவநகரருக்கும் அவரது சீடரான துராசருக்கும் இடையிலான போட்டியை நாடகம் விவரிக்கிறது. இந்த நாடகத்தில் உயர்குடி கதாபாத்திரங்கள் சமசுகிருதத்திலும், தாழ்ந்தகுடி கதாபாத்திரங்கள் பிராகிருதத்திலும், பாடல்கள் மைதிலியிலும் பேசுகின்றன. 

இவரது மற்றொரு சமசுகிருதப் படைப்பான பஞ்சசாயகா (ஐந்து அம்புகள்) ஐந்து பகுதிகளாக காம சாத்திரத்தின் மற்ற நிலையான படைப்புகளில் கையாளப்பட்ட அதே தலைப்புகளைக் கையாள்கிறது.

மேற்கோள்கள்

குறிப்புகள் 
 Chatterji S.K. and S.K. Mishra (ed.) (1940).  of , Bibliotheca Indica, Calcutta: The Asiatic Society.
 Majumdar, Ramesh Chandra; Pusalker, A. D.; Majumdar, A. K., eds. (1960). The History and Culture of the Indian People. VI: The Delhi Sultanate. Bombay: Bharatiya Vidya Bhavan.

வெளி இணைப்புகள் 
 The  text
  pdf
  
  
  
1350 இறப்புகள்
தகழி தர்ம சாஸ்தா கோயில்

தகழி தர்ம சாஸ்தா கோயில்  இந்தியாவில், கேரள மாநிலத்தில் ஆலப்புழா மாவட்டத்தில் உள்ள தகழியில் அம்பலப்புழாவில் இருந்து 6 கி.மீ. தொலைவில் உள்ளது. இதன் மூலவர்  சாஸ்தா (ஐயப்பன்) ஆவார். இவர் கிழக்கு நோக்கிய  நிலையில் உள்ளார். இக்கோயிலில் துணைத்தெய்வங்கள் இல்லை.

உருவாக்கம் 
இக்கோயிலுக்கான சிலை ஒருமுறை பரசுராமரால் ஓதரா என்ற மலையில் நிறுவப்பட்டது. வெள்ளம் பெருக்கெடுத்து ஓடியதன் காரணமாக சிலை பண்ணைக்கு இடம் மாறிச் சென்றது. அங்கிருந்த  ஒரு மந்திரவாதி சிலையைக் கண்டுபிடித்து அதனை வில்வமங்கலம் சுவாமி'யிடம் நிறுவுவதற்காகக் கொடுத்தார். அதன் சக்தியை உணர்ந்த வில்வமங்கலம் சுவாமி, உடையார்க்கன் என்ற முனிவரிடம் கொடுத்தார். அந்த முனிவர் அச்சிலையை சிலையை நிறுவினார்.  செம்பகச்சேரி மன்னர் அதற்கான கோயிலைக் கட்டினார்.மணயதட்டு தாந்திரீக சடங்குகளின் அடிப்படையில் அங்கு தொடர்ந்து ஐந்து பூஜைகள் வழங்கப்படுகின்றன.

திருவிழாக்கள் 
இங்கு எட்டு நாள் திருவிழா கும்பம் மாதத்தில் நடைபெறுகிறது. இது ஆராட்டுடன் நிறைவடைகிறது. களமெழுத்துப்பட்டு விழா 41 நாட்கள் கொண்டாடப்படுகிறது. களபாபிஷேகம் தனு 1ஆம் நாள் ஆரம்பித்து 11 நாள்கள் கழித்து நிறைவடைகின்ற மற்றொரு விழாவாகும்.

குறிப்புகள் 

ஆலப்புழை மாவட்டத்திலுள்ள ஐயப்பன் கோயில்கள்
நவாப் சிங் சவுகான்

நவாப் சிங் சவுகான்  (Nawab Singh Chauhan)  இந்தியாவைச் சேர்ந்த ஓர்  அரசியல்வாதியாவார்.  1909 ஆம் ஆண்டு திசம்பர் மாதம் 16 ஆம் தேதியன்று இவர் பிறந்தார். அலிகார் தொகுதியில் இருந்து 6ஆவது மக்களவை உறுப்பினராகத் தேர்ந்தெடுக்கப்பட்டு பணியாற்ரினார். "கஞ்ச்" என்ற புனைப்பெயரை  பயன்படுத்தி கவிதைகள் எழுதினார்.

ஆரம்ப வாழ்க்கை மற்றும் கல்வி 
சவுகான் இயவான் வச்சித்பூர் கிராமத்தில் பிறந்தார். அலிகார் மாவட்டம் இயவான் சிக்கந்தர்பூரில் வசித்து வந்தார்.  தாக்கூர் புல்வந்த் சிங் தந்தை என்றும் அரிபியாரி தேவி  மனைவியென்றும் அறியப்படுகிறார்.  சவுகான் இடைநிலை கல்வி  வரை படித்தார். 1981 ஆம் ஆண்டு ஏப்ரல் மாதம் 4 ஆம் தேதியன்று இவர் காலமானார்.

பதவிகள் 
சவுகான் வகித்த குறிப்பிடத்தக்க பதவிகள்: 

 தலைவர், சில்லா பரிசத்து, அலிகார்
 தலைவர், அகில இந்திய, இரயில்வே அஞ்சல் சேவை 
 உறுப்பினர், அகில இந்திய விவசாயிகள் குழு (பாரத் கிரிசக்கு சமாச்சு)
 உறுப்பினர், உத்தரப் பிரதேச சட்டமன்றம் (மூன்று ஆண்டுகள்)
 மாநிலங்களவை  உறுப்பினர் (11 ஆண்டுகள்)

நினைவகம் 
அலிகார் மாவட்டத்தில் உள்ள காசிம்பூர் பவர் ஔசு காலனியில் உள்ள நவாப் சிங் சவுகான் கிராமோதயா கல்லூரி இவரின் பெயரால் அழைக்கப்படுகிறது.

மேற்கோள்கள் 

1981 இறப்புகள்
6வது மக்களவை உறுப்பினர்கள்
உத்தரப் பிரதேச சட்டமன்ற உறுப்பினர்கள்
1909 பிறப்புகள்
விஜயேந்திர எடியூரப்பா

விஜயேந்திர எடியூரப்பா () என்பவர் கர்நாடக மாநிலத்தைச் சேர்ந்த அரசியல்வாதியாவார். கர்நாடகத்தின் 2023 சட்டசபைத் தேர்தலில்  சிகாரிபுரா தொகுதியின் சட்டமன்ற உறுப்பினராகத் தேர்வானார். 2023 நவம்பர் 10 ஆம் நாள் முதல் பாரதிய ஜனதா கட்சியின் கர்நாடக மாநிலத் தலைவராகவுள்ளார். இவர் கர்நாடக முன்னாள் முதலமைச்சர் பி. எஸ். எடியூரப்பாவின் இரண்டாவது மகனாவார். முன்னதாக கர்நாடகத்தின் பாரதிய ஜனதா யுவ மோர்ச்சாவில் துணைத் தலைவராகவும் பொதுச் செயலாளராகவும் இருந்துள்ளார். இவர் சட்ட பயின்று வழக்குரைஞராக அரசியலுக்குள் நுழைந்தார் சிமோகா மக்களவைத் தொகுதியின் மக்களவை உறுப்பினர் பி. வை. ராகவேந்திரா இவரது சகோதரராவார்.

மேற்கோள்கள்

வெளியிணைப்பு

சிவமொக்கா மாவட்ட நபர்கள்
வாழும் நபர்கள்
1973 பிறப்புகள்
பாரதிய ஜனதா கட்சி அரசியல்வாதிகள்
கர்நாடக சட்டமன்ற உறுப்பினர்கள்
அரிசிம்மதேவன்

அரிசிம்மதேவன் (Harisimhadeva) (அரிசிங் தேவன் என்றும் அழைக்கப்படுகிறார்) கர்னாட்டு வம்சத்தின் கடைசி மன்னராக இருந்தார். இவர் இந்தியாவின் இன்றைய வடக்கு பீகாரின் மிதிலைப் பகுதியையும் தெற்கு நேபாளத்தின் சில பகுதிகளையும் 1304 முதல் 1325 வரை ஆட்சி செய்தார். இவரது போர் மற்றும் அமைதி அமைச்சராக இருந்த சந்தேசுவரர் தாக்கூர் என்பவர் இராஜநித்திரத்னாகரம் என்ற புகழ்பெற்ற நூலை இயற்றினார்.   கியாத் அல்-தின் துக்ளக்கின் படையெடுப்பிற்குப் பிறகு, நேபாள மலைகளுக்குத் தப்பிச் செல்ல வேண்டிய கட்டாயத்திற்குப் பிறகு இவரது ஆட்சி முடிவுக்கு வந்தது.  இவரது சந்ததியினர் இறுதியில் மைதிலி மொழியின் புரவலர்களாக அறியப்பட்ட காட்மாண்டுவின் மல்லர் வம்சத்தின் நிறுவனர்களாக ஆனார்கள்.

ஆட்சி 
அரிசிம்மதேவனின் ஆட்சியானது மிதிலையின் வரலாற்றில் ஒரு முக்கியக் காலமாகக் கருதப்பட்டது. இவரது நான்கு தசாப்த கால ஆட்சியில் பல நிகழ்வுகள் நடந்தன. இவர் மைதிலி பிராமணர்களுக்கு நான்கு வர்ண அமைப்பு போன்ற பல சமூக மாற்றங்களை அறிமுகப்படுத்தினார். மேலும், பாஞ்சி என்ற பரம்பரை பதிவுகளைஉருவாக்கினார். இவரது அரசவைகளில் திரண்டிருந்த அறிஞர்கள் மிதிலை மீது நிரந்தர முத்திரையை பதித்தனர். 

இவரது சந்ததியினர் இறுதியில் மல்ல வம்சத்தை நிறுவினர். இது காட்மாண்டு மற்றும் அதனைச் சுற்றியுள்ள பகுதிகளை சுமார் 300 ஆண்டுகளாக ஆட்சி செய்தது. மல்லர்கள் மைதிலியை உயர்சாதியினரின் மொழியாக நிறுவினர்.  கர்னாடாக்களின் ஒரு பிரிவினர் மிதிலாவில் தங்கியிருந்ததாகவும், இறுதியில் அவர்கள் வட பீகாரின் கந்தவாரிய ராஜபுத்திரர்களாக மாறியதாகவும் கருதப்படுகிறது.  அரிசிம்மதேவனின் பிற வழித்தோன்றல்களான பிருத்விசிம்மதாவன் உட்பட பீகாரின் சம்பாரண் மாவட்டத்தில் 15 ஆம் நூற்றாண்டு வரை தொடர்ந்து ஆட்சி செய்து வந்தனர் என்பதற்கும் சான்றுகள் காட்டுகின்றன.

மேற்கோள்கள் 

பீகார் வரலாறு
1324 இறப்புகள்
நேபாள வரலாறு
சச்சிதானந்த பாண்டே

சச்சிதானந்த் பாண்டே (Sachidanand Pandey) (பிறப்பு: ஜூலை 1, 1996) ஒரு இந்திய துடுப்பாட்டக்காரர்.  அவர் 2016, அக்டோபர் 20 அன்று 2016-17 ரஞ்சி போட்டியில்  சேவை அணிக்காக தனது முதல் தரத்தில் அறிமுகமானார்.   2017, மார்ச் 4 அன்று 2016-17 விஜய் கசாரே போட்டியில்  சேவை அணிக்காக   அ பட்டியலில் அறிமுகமானார்.  அவர் 2017-18 மண்டல டி20  குழுவில் 13 ஜனவரி 2018 அன்று சேவை அணிக்காக தனது இருபது20 ஆக அறிமுகமானார்.

மேற்கோள்கள் 

இந்தியத் துடுப்பாட்டக்காரர்கள்
வாழும் நபர்கள்
1996 பிறப்புகள்
எச்டி 7977

எச்டி 7977 (HD 7977)( TYC 4034-1077-1 அல்லது USNO-A2 1500-01356484 என்றும் பெயரிடப்பட்டுள்ளது) என்பது புவியிலிருந்து 247.04 ஒளி ஆண்டுகள் தொலைவில் உள்ள காசியோபியா விண்மீன் குழுவில் அமைந்துள்ள ஒரு  விண்மீனாகும் . இந்த விண்மீன் அதன் எதிர்காலத்தில் சூரிய குடும்பத்திற்கு அருகில் பறக்கும் என்பது குறிப்பிடத்தக்கது.  இந்த விண்மீன் சூரிய மண்டலங்களில் உள்ள ஊந்த் முகிலுக்குள் ஆழமாக ஊடுருவிச் செல்லும் அளவுக்கு ஒரு பறக்கும்.  இந்த விண்மீன் 1.07 சூரியப்  பொருண்மையைக் கொண்டுள்ளது.

மேற்கோள்கள் 

முதன்மை வரிசை விண்மீன்கள்
காசியோப்பியா விண்மீன்குழாம்
அட்டரகமை

அட்டரகமை என்பது இலங்கையில் மத்திய மாகாணத்தின் கண்டி மாவட்டத்தில் அமைந்துள்ள ஒரு கிராமம் ஆகும். இது கரிஸ்பத்துவை பிரதேச செயலாளர் பிரிவில்அமைந்துள்ளது. இது கண்டி நகரிலிருந்து வடமேற்கே சுமார் 12 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கண்டி மாவட்டத்தில் உள்ள ஊர்களும் நகரங்களும்
சியாவுர் ரகுமான் அன்சாரி

சியாவுர் ரகுமான் அன்சாரி (Ziaur Rahman Ansari)  இந்தியாவைச் சேர்ந்த ஓர் அரசியல்வாதியாவார்.  1925 ஆம் ஆண்டு மார்ச்சு மாதம் 9 ஆம் தேதியன்று இவர் பிறந்தார்.  இந்திய தேசிய காங்கிரசு கட்சியின்  உறுப்பினராக உத்தரபிரதேசத்தின் உன்னாவ் தொகுதியில் இருந்து இந்திய நாடாளுமன்றத்தின் கீழ் சபையான மக்களவைக்கு இவர் தேர்ந்தெடுக்கப்பட்டார்.    இராச்சீவ் காந்தியின் அமைச்சரவையில் சுற்றுச்சூழல் அமைச்சராக இருந்த அன்சாரி, தன்னைச் சந்திக்கச் சென்ற முக்தி தத்தா என்ற ஆர்வலரை மானபங்கப்படுத்த முயன்றதாக குற்றம் சாட்டப்பட்டார். 

1992 ஆம் ஆண்டு அக்டோபர் மாதம் 6 ஆம் தேதியன்று தன்னுடைய 67 ஆவது வயதில் புதுதில்லியில் காலமானார்.

மேற்கோள்கள்

புற இணைப்புகள் 
 லோக்சபா இணையதளத்தில் அதிகாரப்பூர்வ வாழ்க்கை வரலாற்று ஓவியம்

இந்திய அமைச்சர்கள்
1992 இறப்புகள்
1925 பிறப்புகள்
இந்திய தேசிய காங்கிரஸ் அரசியல்வாதிகள்
சந்தேசுவரர் தாக்கூர்

சந்தேசுவரர் தாக்கூர் (Caṇḍeśvara Ṭhakkura) 14 ஆம் நூற்றாண்டில் மைதிலி மொழி அரசியல் கோட்பாட்டாளரும், போர்வீரரும் ஆவார். இவர் இந்தியாவின் இன்றைய வடக்கு பீகார் மற்றும் தெற்கு நேபாளத்தின் சில பகுதிகளில் இருந்த மிதிலையின் கர்னாட்டு வம்சத்தின் கடைசி மன்னராக இருந்த அரிசிம்மதேவனின் அரசவையில் அமைதி மற்றும் போருக்கான அமைச்சராகவும், தலைமை நீதிபதியாகவும் பணியாற்றினார்.  இவரது குடும்பம் பீகார் மாநிலம் மதுபானி மாவட்டத்தில் உள்ள பிஸ்ஃபி கிராமத்தைச் சேர்ந்தது.

குடும்பம் 
கர்னாட்டுகளின் அரசவையில் பணியாற்றிய கற்றறிந்த அறிஞர்களான மைதிலி பிராமணர்களின் குடும்பத்தில் சந்தேசுவரர் பிறந்தார்.  இவரது காலத்திற்கு ஒரு நூற்றாண்டுக்குப் பிறகு உருவான ஆயின்வார் வம்சத்தின் அரசவையில் கவிஞராக பணிபுரிந்த வித்யாபதியின் தாத்தா ஜெயதத்தனின் உறவினர் ஆவார். கர்னாட்டு வம்சத்தின் அரசவையில் "போர் மற்றும் அமைதிக்கான மந்திரி" என்று விவரிக்கப்பட்ட மற்றொரு அறிஞரான தேவாதித்ய தாக்கூரின் பேரனும் ஆவார்.

பொது ஊழி 1310 இல் அரிசிம்மதேவனின் அமைதி மற்றும் போருக்கான மந்திரியாக இருந்தார்.

இராணுவ வாழ்க்கை 
அக்காலத்திய முதன்மை ஆதாரங்கள் இவரை ஒரு சிறந்த இராஜதந்திரி என்றும் வெற்றிகரமான மந்திரியாகவும், தளபதியாகவும் விவரிக்கின்றன. இவர் மிலேச்சாக்களுக்கு எதிரான போர்களில் பங்கேற்றார் (ஒருவேளை முஸ்லிம் படையெடுப்புகளாக இருக்கலாம்)

இவர் சில துக்ளக் தளபதிகளை தோற்கடித்திருக்கலாம்.  மேலும் நேபாளத்திற்கு ஒரு வெற்றிகரமான இராணுவப் பயணத்தை வழிநடத்தினார். அங்கு இவர் 1314 இல் பாக்மதி ஆற்றின் கரையில் தனக்குச் சமமான எடையில் தங்கத்தை விநியோகித்ததாகக் கூறப்படுகிறது.. 

சந்தேசுவரரின் தலைமையின் கீழ், மன்னன் அரிசிம்மதேவனின் ஆதரவுடன், மிதிலையின் கர்னாட்டுகள் 1314 இல் நேபாளத்தின் மீது தாக்குதல் நடத்தினர். கர்னாட்டுகள் பக்தபூர் நகரத்தை தங்கள் மையமாக வைத்து நகரத்தை கொள்ளையடித்தனர். இதற்குப் பிறகு, அவர்கள் லலித்பூர் பகுதியை குறிவைத்தனர்.

இலக்கியப் படைப்புகள் 
அரசை ஒழுங்கமைப்பது பற்றிய ஒரு ஆய்வுக் கட்டுரையான ராஜநிதிரத்னாகரம் இவரது மிகவும் குறிப்பிடத்தக்க படைப்புகளில் அடங்கும். இது தவிர, மற்ற கருப்பொருள்களுடன் சட்டம் தொடர்பான சிக்கல்களைக் கையாளும் கிருத்யரத்னாகரம், தனரத்னாகரம், விவாகரத்னாகரம், சூத்திரத்னாகரம், புஜரத்னாகரம், விவாதரத்னாகரம், மற்றும் கிருஹஸ்தரத்னாகரம்  என்ற ஏழு புத்தகங்களின் தொகுப்பையும் இவர் எழுதினார். இந்த நூல்கள் அனைத்தும் சப்தரத்னாகரம் என்று குறிப்பிடப்படுகின்றன.

மேற்கோள்கள் 

நேபாள வரலாறு
தனிசா முகர்ஜி

தனிசா முகர்சி (பிறப்பு 3 மார்ச் 1978  ) என்பவர் இந்தி, தெலுங்கு, தமிழ் திரைப்படங்களில் நடிக்கும் ஓர் இந்திய நடிகை ஆவார். முகர்ஜி-சமர்த் குடும்பத்தில் ஒரு உறுப்பினர், இவர் திரைப்பட தயாரிப்பாளர் சோமு முகர்சி மற்றும் நடிகை தனுஜாவின் மகளாவார். ஸ்ஸ்ஸ்ஷ்ஷ்... என்ற 2003 இல் வெளியான இந்தித் திரைப்படத்தின் மூலம் அறிமுகமானார். அமிதாப் பச்சன் மற்றும் அபிஷேக் பச்சனுடன் தோன்றிய ராம் கோபால் வர்மாவின் சர்கார் திரைப்படம் மூலம் இவர் தனது முதல் வெற்றியைப் பெற்றார். இவர் உண்மைநிலை நிகழ்ச்சியான பிக் பாஸ் 7 இல் ஒரு போட்டியாளராக இருந்தார்.

தனிப்பட்ட வாழ்க்கை 
தனிஷா முகர்ஜி ஷோமு முகர்ஜியின் மகள். இவரது தந்தை ஷோமு முகர்ஜி ஒரு வங்காள இந்து பாலிவுட் திரைப்பட இயக்குநர். இவரது தாயார் தனுஜா ஒரு  மராத்தியர் மற்றும் மூத்த பாலிவுட் நடிகை. இவரது கஜோல் தங்கை ஒரு பாலிவுட் நடிகை.

இவர் தனது பிக் பாஸ் 7 அர்மான் கோக்லியுடன் ஒரு வருடம் உறவில் இருந்தார். பின்பு அக்டோபர் 2014 இல் பிரிந்து சென்று விட்டார்.

தொழில் 
தனிசா பாலிவுட்டில் தனது முதல் வெற்றியை ஸ்ஸ்ஸ்ஷ்ஷ்... திரைப்படம் தந்தது. வினய் ராய்க்கு ஜோடியாக இவர் நடித்த உன்னாலே உன்னாலே என்ற தமிழ் திரைப்படம் வெற்றி பெற்றது மேலும் சிறந்த அறிமுக நடிகைக்கான விஜய் விருதுகளில் இவருக்கு பரிந்துரைக்கப்பட்டது.

2005 ஆம் ஆண்டில், உதய் சோப்ராவுக்கு ஜோடியாக நீல் 'என்' நிக்கி என்ற திரைப்படத்தில் நிக்கிதா பக்ஷி என்ற பெண் முக்கிய கதாபாத்திரத்தில் நடித்தார். இவர் பாப்கார்ன் காவ்!, மஸ்த் ஹோ ஜாவோ, சர்க்கார், டேங்கோ சார்லி பல திரைப்படங்களில் நடித்துள்ளார்

திரைத்துறை பங்களிப்புக்கள்

திரைப்படங்கள் 

 இந்த பட்டியலில் உள்ள அனைத்து திரைப்படங்களும் இந்தித் திரைப்படங்களாகும். இல்லையெனில் குறிப்புகளில் குறிப்பிடப்பட்டுள்ளது.

தொலைக்காட்சி

மேற்கோள்கள் 

1978 பிறப்புகள்
இந்திய தொலைக்காட்சி நடிகைகள்
இந்தி தொலைக்காட்சி நடிகைகள்
தெலுங்குத் திரைப்பட நடிகைகள்
இந்தித் திரைப்பட நடிகைகள்
வங்காளத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
தாக்கூர் ராம் சிங் (புரட்சியாளர்)

தாக்கூர் ராம் சிங்  (Thakur Ram Singh (revolutionary) ) இந்தியாவைச் சேர்ந்த ஓர் அரசியல்வாதியாவார். 1911 முதல் 2009 ஆம் ஆண்டு வரையிலான காலத்தில் இவர் வாழ்ந்தார்.  இந்திய பொதுவுடமைக் கட்சியின் புரட்சியாளரான இவர் பகத்சிங்கின் நண்பராவார். தனது அரசியல் வாழ்க்கையை இந்திய தேசிய காங்கிரசு கட்சியின் செயல்பாட்டாளராகத் தொடங்கினார். ஆனால் பகத் சிங் மற்றும் அவரது இந்துசுதான் சோசலிச குடியரசு இராணுவத்தின் கொள்கைகளால்  ஈர்க்கப்பட்டார். அச்மீர் தோக்ரா துப்பாக்கிச் சூடு வழக்கில் தாக்கூர் ராம் சிங்குக்கு ஆயுள் தண்டனை விதிக்கப்பட்டு அந்தமான் நிக்கோபார் செல்லுலார் சிறையில் அடைக்கப்பட்டார். சிறைக்குள் இவர் ஒரு 'பொதுவுடமை பிரிவை உருவாக்கினார், பின்னர் அந்தமானில் இருந்து விடுதலையான பிறகு  இவர் இந்திய பொதுவுடமை கட்சியில் சேர்ந்தார். சீன-இந்தியப் போரின் நாட்களில் இவர் பொதுவுடமை  இயக்கத்தில் பிளவை ஆதரித்தார் மற்றும் இந்திய பொதுவுடமை  கட்சி (மார்க்சியம்) உத்தரபிரதேச குழுவின் நிறுவன உறுப்பினராக இருந்தார்.

மேற்கோள்கள் 

2009 இறப்புகள்
1911 பிறப்புகள்
இந்தியப் பொதுவுடைமைக் கட்சி அரசியல்வாதிகள்
இந்திய தேசிய காங்கிரஸ் அரசியல்வாதிகள்
வேணுகோபாலசுவாமி கோயில், புறக்காடு

வேணுகோபாலசுவாமி கோயில், புறக்காடு  இந்தியாவில் கேரளாவில் உள்ள உலகின் பழமையான கவுட சாரஸ்வத் கோயில்களில் ஒன்றாகும். இதன் மூலவர் வேணுகோபாலசுவாமி ஆவார். புராதனத் துறைமுக நகரான புறக்காட்டில் அமைந்துள்ள இக்கோயில் சுமார் 400 ஆண்டுகளுக்கு முன் கட்டப்பட்டதாகும். கவுட சாரஸ்வத் பிராமண பக்தர்கள் தம் குழந்தைகளை "தேவக் தீவோப்", "சோடோவோப்" செய்வதற்காக இங்கு அழைத்து வருகிறார்கள்.

வரலாறு 
15 ஆம் நூற்றாண்டின் பிற்பகுதியிலும் 16 ஆம் நூற்றாண்டின் முற்பகுதியிலும் கோவா,  போர்த்துக்கீசியர்களால் ஆட்சி செய்யப்பட்டது. போர்ச்சுகீசிய ஆட்சியாளர்கள் பிற மத நம்பிக்கையாளர்களை பலவந்தமாக கிறிஸ்தவர்களாக மாற்றினர். பலர் கிறிஸ்தவ மதத்திற்கு மாறினர். ஆனால் தம்  பாரம்பரியத்தை ரகசியமாக கடைப்பிடித்து வந்தனர். ரோமன் கத்தோலிக்க பிராமணர் என்பது போர்த்துகீசியர்களால் கிறிஸ்தவ மதத்திற்கு மாற்றப்பட்ட ஒரு பிரிவாகும்.  பிராமணர்களின் குழு. கலாச்சாரத்தையும் பாரம்பரியத்தையும் பாதுகாப்பதற்காக, கவுடா சாரஸ்வத் பிராமணர்களின் பல குடும்பங்கள் பண்டைய துறைமுக நகரங்களான மங்களூர், கோழிக்கோடு, கொச்சி,  புறக்காடு ஆங்கிய இடங்களுக்குக் குடிபெயர்ந்தன. செம்பகச்சேரியின் (அம்பலபுழா) மன்னர் புறக்காட்டில் அவர்களை வரவேற்று, ஒரு சமூகத்தையும் நிர்மாணித்துக்கொள்ளவும்,  கோயில் கட்டிக்கொள்ள அவர்களுக்கு நிலம் வழங்கியும் உதவினார்.  28 ஜனவரி 2011 அன்று புறக்காடு கோவிலில் புனா-பிரதிஷ்டை செய்யப்பட்டது.

கருவறை 
கர்ப்பகிரகம் அல்லது கருவறையில் தான் மூலவர் விக்கிரகம் உள்ளது. இக்கோயிலில் உள்ள கருவறையில் ஒன்றுக்கும் மேற்பட்ட சிலைகள் நிறுவப்பட்டுள்ளன.

திருவிழாக்கள்

மேலும் பார்க்கவும் 

 கவுட் சாரஸ்வத் பிராமணர்
 கேரளாவில் உள்ள ஜிஎஸ்பி கோயில்கள்

மேற்கோள்கள் 

ஆலப்புழை மாவட்டத்திலுள்ள இந்துக் கோயில்கள்
இராம் சிங் பட்டேல்

இராம் சிங் பட்டேல் (Ram Singh Patel)  இந்தியாவைச் சேர்ந்த ஓர் அரசியல்வாதியாவார். 1983 ஆம் ஆண்டு சனவரி மாதம் முதல் தேதியன்று இவர் பிறந்தார்.  உத்தரப் பிரதேச மாநிலத்தைச் சேர்ந்த இவர்   பட்டி தொகுதியிலிருந்து  சட்டமன்ற உறுப்பினராகத் தேர்ந்தெடுக்கப்பட்டார். 2012 ஆம் ஆண்டு முதல் 2017 ஆம் ஆண்டு வரை அதே தொகுதியில் பணியாற்றியுள்ளார்   2017 ஆம் ஆண்டு நடைபெற்ற  தேர்தலில் 1,476 வாக்குகள் வித்தியாசத்தில் தோல்வியடைந்தார். சமாச்வாதி கட்சி உறுப்பினராக அனைத்து தேர்தல்களிலும் போட்டியிட்டார்.  அலகாபாத் உயர் நீதிமன்றத்தின் தீர்ப்பின்படி, 2012 ஆம் ஆண்டு நடைபெற்ற தேர்தலில் வாக்கு எண்ணிக்கையில் தவறுகள் இருந்ததால் இவர் தோல்வியடைந்தார். பின்னர் மோதி சிங் சட்டமன்ற உறுப்பினராக அறிவிக்கப்பட்டார். 2016 ஆம் ஆண்டு நவம்பர் மாதத்திற்குப் பிறகு அந்த இடம் காலியாக இருந்தது.

தனிப்பட்ட வாழ்க்கை மற்றும் கல்வி 
இராம் சிங் படேல் மிர்சாபூர் மக்களவையின் முன்னாள் நாடாளுமன்ற உறுப்பினரான பால் குமார் பட்டேலின் மகனாவார். 2007 ஆம் ஆண்டு சூலை மாதம் 22 அன்று காவல்துறையினரால் சுடப்பட்டு இறந்த சிவ குமார் பட்டேலின் (தாதுவா) மருமகன் என்றும் அறியப்படுகிறார்.

இவர் பெரோசு காந்தி கல்லூரியில் பயின்றார். முதுகலை பட்டம் பெற்றார். லக்னோவிலுள்ள நர்வதேசுவர் சட்டக் கல்லூரியில் படித்து சட்டப்பாடத்தில் பட்டமும் பெற்றார்.

மேற்கோள்கள்

1983 பிறப்புகள்
வாழும் நபர்கள்
உத்தரப் பிரதேச அரசியல்வாதிகள்
உத்தரப் பிரதேச சட்டமன்ற உறுப்பினர்கள்
சமாஜ்வாதி கட்சி
வடக்கன் கோயிக்கால் தேவி கோயில், புதியவிளை

வடக்கன் கோயிக்கால் தேவி கோயில்  இந்தியாவில் கேரள மாநிலத்தில் காயங்குளத்திற்கு அருகில் உள்ள புதியவிளை கிராமத்தில் அமைந்துள்ள ஒரு புகழ்பெற்ற தேவி கோவில் அல்லது பகவதி கோயில் ஆகும்.

துணைத்தெய்வங்கள்
இக்கோயிலின் மூலவர் பார்வதி தேவி ஆவார். இங்கு சிவன், பத்ரகாளி, தர்ம சாஸ்தா ஆகிய துணைத்தெய்வங்கள் உள்ளன. நாக தேவதை, கந்தகர்ணன், யக்சி, யோகீஸ்வரன், பிரம்ம ரக்சர் ஆகியோரின் சிலைகளும் இங்கு அமைக்கப்பட்டுள்ளன.

கருவறை சிறப்பு
இரண்டு தளங்களைக் கொண்ட மூலவர் கருவறை இக்கோயிலின் முக்கியமான சிறப்பாகும். பார்வதி சிலை தரை தளத்திலும், மகாதேவன் (சிவன்) சிலை முதல் தளத்திலும் உள்ளன.

விழாக்கள்
மலையாள நாட்காட்டி மாதமான குபத்தின் பரணி நாளில்  கும்ப பரணி விழா இங்கு சிறப்பாகக் கொண்டாடப்படுகிறது. இந்த நாள் வடக்கன் கோயிக்கால் தேவியின் பிறந்த நாளாகக் கருதப்படுகிறது. இவ்விழா 10 நாள்கள் நடைபெறும். நவஹ யக்ஞம் இக்கோயிலில்  ஏப்ரல் - மே மாதங்களில் ஒன்பது நாட்கள் நடத்தப்படும் கொண்டாட்டங்களில் ஒன்றாகும். இந்த ஒன்பது நாட்களிலும் கோயிலில் மிகச் சிறந்த சமய சடங்குகளும் (பூஜைகள்), அன்னதானமும் நடத்தப்படும்.

மேலும் பார்க்கவும் 
 கேரளாவின் கோவில்கள்
 கேரளாவின் கோவில் திருவிழாக்கள்

மேற்கோள்கள் 

ஆலப்புழை மாவட்டத்திலுள்ள அம்மன் கோயில்கள்
செரால்டு கோட்சீ

செரால்டு கோட்சீ (Gerald Coetzee, பிறப்பு: 2 அக்டோபர் 2000) தென்னாப்பிரிக்கத் துடுப்பாட்டாளர்.

பன்னாட்டுத் துடுப்பாட்டம்
சூன் 2022 இல், கோட்சீ தென்னாப்பிரிக்காவின் பன்னாட்டு இருபது20 (இ20ப) அணியில் அவர்களது இங்கிலாந்து, அயர்லாந்து அணிகளுடனான போட்டிகளில் விளையாட இடம்பிடித்தார்.

2023 பெப்ரவரியில், மேற்கிந்தியத் தீவுகளுக்கு எதிரான தேர்வுப் போட்டிகளில்  விளையாடத் தேர்ந்தெடுக்கப்பட்டார். 2023 பெப்ரவரி 28 அன்று மேற்கிந்தியத் தீவுகளௌக்கு எதிரான போட்டியில் விளையாடினார். 2023 மார்ச் 18 இல், மேற்கிந்தியத் தீவுகளுக்கு எதிராக தனது முதலாவது பன்னாட்டு ஒருநாள் போட்டியில் விளையாடி, 3 இலக்குகளைக் கைப்பற்றினார்.

மேற்கோள்கள்

வெளி இணைப்புகள் 
 

2000 பிறப்புகள்
வாழும் நபர்கள்
தென்னாபிரிக்கத் துடுப்பாட்டக்காரர்கள்
வலியகுளங்கரா தேவி கோயில்

வலியகுளங்கரா தேவி கோயில் இந்தியாவில் கேரள மாநிலத்தில் ஹரிபாடில் இருந்து சுமார் 5 கி.மீ. தொலைவில் உள்ளது.  திருக்குண்ணப்புழாவில் இருந்து 4 கி.மீ. தொலைவில் அமைந்துள்ளது. 

பிப்ரவரி-மார்ச் மாதங்களில் நடைபெறும் அஸ்வதி திருவிழா இக்கோயிலின் முக்கியமான திருவிழாவாகும். அவ்விழாவின்போது இது வாணவேடிக்கை தேர் ஊர்வலம் போன்றவை மிகவும் சிறப்பாக நடைபெறும்.

தேர்களின் ஊர்வலத்தின்போது மிகவும் அலங்கரிக்கப்பட்ட 'குதிரைகள்' எனப்படும் ஆறு கோயில் தேர்களும், ஐந்து தேர்களும்,   பீமன்,  அனுமனின் சிலைகளும் உலா வரும்.

மேலும் பார்க்கவும் 

 கேரளாவின் கோவில்கள்

மேற்கோள்கள்

வெளி இணைப்புகள் 

ஆலப்புழை மாவட்டத்திலுள்ள அம்மன் கோயில்கள்